# КРАТКА ХАРАКТЕРИСТИКА НА ПРОДУКТА

# 1.ИМЕ НА ЛЕКАРСТВЕНИЯ ПРОДУКТ

Клотримазол 1 % крем

Clotrimazol 1 % cream

# 2. КАЧЕСТВЕН И КОЛИЧЕСТВЕН СЪСТАВ

Всеки 1 грам крем съдържа 10 mg клотримазол *(clotrimazole).*

Помощно(и) вещество(а) с известно действие: съдържа цетостеарилов алкохол и бензилов алкохол.

# 3. ЛЕКАРСТВЕНА ФОРМА

Гладък бял крем с хомогенна консистенция.

# 4. КЛИНИЧНИ ДАННИ

## 4.1. Терапевтични показания

Локално лечение на:

* всички дерматомикози, причинени от плесени и други гъбички (например видове от *Trichophyton),* включително дерматофитоза (*ringworm)',*
* гъбични инфекции, причинени от *Candida* и други чувствителни патогени като *Staphylococci* и *Bacteroides,* но не срещу *Lactobacilli;*
* кожни заболявания, показващи вторична инфекция с тези гъбички;
* кандидозен обрив от пелени, вулвит и баланит;
* *pityriasis versicolor,*
* еритразма.

## 4.2. Дозировка и начин на приложение

### Дозировка

Кремът трябва да се нанася върху чисти, подсушени участъци от засегнатата кожа (да се измива със сапун с неутрално pH). Ако кремът се нанася върху краката, те трябва да бъдат добре измити, подсушени и след това кремът трябва да се нанесе между пръстите.

Ако симптомите не се подобрят след 7 дни лечение, трябва да се потърси медицинска помощ.

**Възрастни и деца над 12 години**

*Кремът* трябва да се нанася върху засегнатите участъци два или три пъти дневно.

За да се предотврати повторна поява на инфекцията, лечението трябва да се продължи за най-малко 2 седмици след изчезване на всички признаци на инфекция.

Предлагана продължителност на лечението:

* Дерматофитни инфекции - най-малко един месец
* Кандидозна инфекция - най-малко две седмици

Ако симптомите не се подобрят след 7 дни лечение, трябва да се потърси медицинска помощ.

**Деца**

Липсват данни.

*Пациенти в старческа възраст*

Липсват данни при пациенти в старческа възраст.

*Бъбречно увреждане*

Липсват данни при пациенти с бъбречно увреждане.

*Чернодробно увреждане*

Липсват данни при пациенти с чернодробно увреждане.

### Начин на приложение

Прилагане върху кожата.

## 4.3. Противопоказания

Клотримазол 1 % крем е противопоказан при свръхчувствителност към клотримазол или към някое от помощните вещества.

## 4.4. Специални предупреждения и предпазни мерки при употреба

Да се избягва контакт с очите. Да не се поглъща.

Всички възможни инфектирани места трябва да се лекуват по едно и също време.

Клотримазол 1 % крем съдържа цетостеарилов алкохол, който може да причини локални кожни реакции (например контактен дерматит).

Клотримазол 1 % крем съдържа 10 mg бензилов алкохол във всеки грам. Бензиновият алкохол може да причини алергични реакции.

## 4.5. Взаимодействие с други лекарствени продукти и други форми на взаимодействие

*Контрацептиви*

Лабораторни изпитвания предполагат, че когато се използва заедно с латексови контрацептиви, този лекарствен продукт може да ги увреди. Вследствие на това ефективността на такива контрацептиви може да е намалена. Пациентите трябва да бъдат съветвани да използват алтернативни предпазни мерки поне за пет дни след приложение на този лекарствен продукт.

## 4.6. Фертилитет, бременност и кърмене

### Фертилитет

Не са провеждани проучвания за ефектите на клотримазол върху фертилитета при хора, но проучвания при животни не показват лекарството да има някакви ефекти върху фертилитета.

### Бременност

Има ограничени данни за употребата на клотримазол при бременни жени. Проучвания при животни с клотримазол показват репродуктивна токсичност при високи перорални дози (вж. точка 5.3 Предклинични данни за безопасност). При ниските системни експозиции на клотримазол след локално приложение, не се предвиждат вредни ефекти по отношение на репродуктивната токсичност. Клотримазол може да се използва по време на бременност, но само под наблюдението на лекар или акушерка.

### Кърмене

Наличните фармакодинамични/токсикологични данни при животни показват екскреция на клотримазол/метаболити в млякото след интравенозно приложение (вж. точка 5.3 Предклинични данни за безопасност). Фармакокинетични изследвания след кожно приложение показват, че клотримазол практически не се абсорбира от кожа с ненарушена цялост или възпалена кожа в кръвообръщението на човек (вж. точка 5.2 Фармакокинетични свойства).

Не може да се изключи риск за кърмещото дете. Трябва да се вземе решение дали да се преустанови кърменето или да се преустанови/да се въздържа от терапия с клотримазол, като се вземат предвид ползата от кърменето за детето и ползата от терапията за жената.

Когато лечението при кърмещи жени се счита за полезно, клотримазол трябва да се нанася в малки количества *върху* и около зърната след храненията на кърмачето. Всяко излишно количество лекарство трябва да се отстрани от зърната преди кърмене, за да се сведе до минимум рискът от експозиция при кърмачето.

## 4.7. Ефекти върху способността за шофиране и работа с машини

Лекарственият продукт няма или има незначително влияние върху способността за шофиране и работа с машини.

## 4.8. Нежелани лекарствени реакции

**Данни от клинични изпитвания**

Липсват данни.

**Постмаркетингови данни**

Нежеланите реакции са изброени по-долу по системо-органни класове по MedDRA и по честота.

Честотите са определени като:

Много чести ≥ 1/10

Чести ≥ 1/100 до <1/10

Нечести ≥ 1/1 000 до < 1/100

Редки ≥ 1/10 000 до < 1/1 000

Много редки <1/10 000

Неизвестна честота (от наличните данни не може да бъде направена оценка).

Нарушения на имунната система

*Неизвестна честота:* алергична реакция (със симптоми като уртикария, диспнея, хипотония и синкоп)

Нарушения на кожата и подкожната тъкан

*Неизвестна честота:* сърбеж, обрив, мехури, ексфолиация на кожата, дискомфорт, болка, оток, парене, дразнене, еритем, смъдене.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване:

Изпълнителна агенция по лекарствата

ул.,Дамян Груев” № 8

1303 София

тел.:+359 2 890 34 17

уебсайт: [www.bda.bg](http://www.bda.bg)

## 4.9. Предозиране

### Симптоми и признаци

Симптоми при предозиране: замайване, гадене, повръщане.

### Лечение

При случайно поглъщане през устата трябва да се вземат обичайните симптоматични мерки. По-нататъшното лечение трябва да е според клиничните показания или според препоръките на Националния токсикологичен център, ако такъв е наличен.

# 5. ФАРМАКОЛОГИЧНИ СВОЙСТВА

## 5.1. Фармакодинамични свойства

Фармакотерапевтична група:

Противогъбични лекарства за локално приложение, имидазолови и триазолови производни, АТС код: D01AC01

Механизъм на действие и фармакодинамични ефекти

Клотримазол инхибира растежа и деленето на микроорганизмите и в зависимост от концентрацията може да проявява фунгистатично или фунгицидно действие. Механизмът на действие на клотримазол включва промяна в пропускливостта на клетъчните мембрани, която се осъществява чрез въздействие върху синтезата на ергостерол, както и чрез свързване с фосфолипидите в клетъчните мембрани на гъбичките.

Клотримазол инхибира синтезата на белтъци, мазнини, ДНК и полизахариди, уврежда клетъчните нуклеинови киселини и ускорява отделянето на калий. Може също да инхибира действието на окислителните и пероксидазните ензими и биосинтезата на триглицериди и фосфолипиди при гъбичките. По-високата концентрация на клотримазол уврежда клетъчната мембрана по механизми, независещи от синтезата на стероли. Клотримазол предотвратява трансформацията на бластоспорите на *Candida albicans* в инвазивна мицелна форма. Промените в дейността на клетъчната мембрана водят до клетъчна смърт и това зависи от експозицията на микробите на лекарствения продукт.

Спектър на активност

Клотримазол се характеризира с широк спектър на антимикотично и антибактериално действие. Потиска развитието и убива:

* дерматофиги *(Epidermophyton floccosum, Microsporum canis, Trichophyton mentagrophytes, Trichophyton rubrum),*
* дрожди *(Candida sp., Cryptococcus neoformans),*
* диморфни гъбички *(Coccidioides immitis, Histoplasma capsulatum, Paracoccidieides brasiliensis).*

Клотримазол е активен и срещу някои Грам-положителни бактерии.

Наред с антимикотичното си действие, клотримазол действа и върху Грам-положителни микроорганизми (Стрептококи/Стафилококи/Gardnerella *vagiinalis)* и Грам-отрицателни микроорганизми *(Bacteroides).* Клотримазол няма ефект върху *Lactobacilli.*

*In vitro* клотримазол потиска размножаването на *Corynebacteria* и Грам-положителните коки (с изключение на ентерококите) в концентрации от 0,5 — 10 μg/ml субстрат.

*In vitro* клотримазол има широк спектър на фунгистатично и фунгиццдно действие. Ефектите му върху мицела на дерматофитите *(Trichophyton, Microsporum, Epidermophyton)* са подобни на ефектите на гризеофулвин, а ефектите му върху гъбичките, които се размножават чрез пъпкуване *(Candida),* са подобни на действието на поливните (амфотерицин В и нистатин).

Концентрации на клотримазол под 1 μg/ml инхибират развитието на повечето щамове на *Trichophyton rubrum, Trichophyton mentagrophytes, Epidermophyton floccosum* и *Microsporum canis.*

Концентрации на клотримазол от 3 μgZml инхибират развитието на патогени като *Pitorosporum orbiculare, Aspergillus fumigatus, Candida species,* включително *Candida albicans,* някои щамове на *Staphylococcus aureus, Streptococcus pyogenis* и някои щамове на *Proteus vulgaris* и *Salmonella.* Клотримазол е активен и срещу *Sporotrix, Cryptococcus, Cefalosporium* и *Fusarium.*

Гъбички, резистентни на клотримазол, са изключително редки; описани са само изолирани щамове на *Candida guilliermondi.*

Понастоящем няма съобщения за резистентност сред чувствителните на клотримазол гъбички след пасаж на *Candida albicans* и *Trichophyton mentagrophytes.* Не е наблюдавана резистентност към клотримазол в щамове на *С. albicans,* които са били резистентни на полиенови антибиотици след химична мутация.

## 5.2. Фармакокинетични свойства

### Абсорбция и разпределение

Фармакокинетични изследвания след кожно приложение са показали, че клотримазол практически не се резорбира от кожа с ненарушена цялост или възпалена кожа в кръвообръщението на човек. Получените пикови серумни концентрации на клотримазол са били под границата за детектиране от 0,001 μg/ml, което показва че локално приложения клотримазол не води до измерими системни ефекти или нежелани реакции.

### Метаболизъм и елиминиране

Клотримазол се метаболизира в черния дроб до неактивни вещества, които се отделят в урината и фецеса.

## 5.3. Предклинични данни за безопасност

Неклиничните данни не показват особен риск за хора на базата на конвенционалните фармакологични проучвания за безопасност, проучвания за токсичност при многократно прилагане, генотоксичност, канцерогенен потенциал, репродуктивна токсичност и токсичност за развитието.

При плъхове високи перорални дози се свързват с токсичност за майката, ембриотоксичност, намалено тегло на плода и намалена преживяемост на малките. При плъхове клотримазол и/или неговите метаболити се секретират в млякото при нива, по-високи от тези в плазмата, с фактор от 10 до 20 след 4 часа след приложение, последвано от спад до фактор от 0,4 до 24 часа.

# 7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

GlaxoSmithKline (Ireland) Limited,

12 Riverwalk,

Citywest Business Campus,

Dublin 24,

Ирландия

# 8. НОМЕР НА РАЗРЕШЕНИЕТО ЗА УПОТРЕБА

20030629

# 9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешаване: 01 юли 1985 г.

Дата на последно подновяване: 14 септември 2009 г.

# 10. ДАТА НА АКТУАЛИЗИРАНЕ НА ТЕКСТА